1. დოქტორანტურაში ჩარიცხვის მსურველმა უნდა წარმოადგინოს განცხადება რექტორის სახელზე შესაბამის სადოქტორო პროგრამაზე სწავლის გაგრძელების სურვილისა და ჩასაბარებელი უცხო ენის მითითებით, რომელსაც თან უნდა ერთვოდეს:

ა) მოკლე სამოტივაციო წერილი, სადაც დასაბუთებული იქნება კვლევითი ინტერესები და დოქტორანტურაში სწავლის გაგრძელების სურვილი;

ბ) განმცხადებლის ავტობიოგრაფია - CV;

გ) 2 ფოტოსურათი ზომით 3x4;

დ) პირადობის მოწმობის ასლი /დედანთან ერთად/;

ე) მაგისტრის აკადემიური ხარისხის დამადასტურებელი დიპლომის დამოწმებული ასლი /დედანთან ერთად;

ვ) მაგისტრის დიპლომთან გათანაბრებული საგანმანათლებლო დოკუმენტის წარმოდგენის შემთხვევაში, კანდიდატმა უნდა წარმოადგინოს სსიპ საქართველოს განათლების ხარისხის განვითარების ეროვნული ცენტრიდან აღნიშნული დოკუმენტის ნამდვილობის დამადასტურებელი საბუთი. აღნიშნული დოკუმენტის წარდგენა დასაშვებია რეგისტრაციის პროცესში ან სადოქტორო პროგრამაზე ჩარიცხვიდან 6 თვის განმავლობაში;

ზ) 50 ლარის (გამოცდაზე გასვლის საფასური) გადახდის დამადასტურებელი ქვითარი.

თ) სხვა დამატებითი დოკუმენტი, თუ ასეთს ითვალისწინებს ფაკულტეტის სადისერტაციო საბჭოს დებულება (მსურველებმა უნდა მიაკითხონ სადისერტაციო საბჭოს სწავლულ მდივანს ჰუმანიტარულ მეცნიერებათა ფაკულტეტზე).

1. მისაღები გამოცდა ჩატარდება 2017 წლის 20 თებერვალს, 11:00 საათზე.
2. სადოქტორო პროგრამაზე კონკურსანტების შედეგების გათვალისწინებით, ჯგუფი გაიხსნება 2 ან მეტი კონკურსანტის არსებობისას;
3. გამოცდების შედეგები გამოცხადდება 2017 წლის 21 თებერვალს;
4. კონკურსის შედეგების გასაჩივრება შესაძლებელია 2017 წლის 22 თებერვალს;
5. დოქტორანტობის კანდიდატებთან ხელშეკრულებები გაფორმდება 2017 წლის 22-23 თებერვალს.